b'\n_START_ARTICLE_\nGeosynchronous Satellite Launch Vehicle Mk III\n_START_PARAGRAPH_\nGeosynchronous Satellite Launch Vehicle Mk III, vanligvis kjent under forkortelsen GSLV-III, er en indisk b\xc3\xa6rerakett som har v\xc3\xa6rt under utvikling av Indian Space Research Organisation (ISRO) siden f\xc3\xb8rste halvdel av 2000-tallet. Raketten skal kunne plassere tunge satellitter i geostasjon\xc3\xa6re baner, og kommer til \xc3\xa5 gj\xc3\xb8re India helt uavhengig av andre land selv ved oppskytning av tyngre nyttelaster. F\xc3\xb8rste suborbitale testoppskytning av hjelperakettene p\xc3\xa5 GSLV-III fant sted 18. desember 2014. Det eksisterer ogs\xc3\xa5 planer om \xc3\xa5 anvende raketten i Indias kommende bemannede romferder.  _NEWLINE_Raketten er etterf\xc3\xb8lgeren til GSLV, men den er ikke videreutviklet fra sin forgjenger. GSLV Mk I hadde et russiskprodusert kryogenisk tredje trinn, men dette har blitt erstattet av et indiskprodusert kryogenisk trinn p\xc3\xa5 GSLV Mk II. GSLV Mk III vil ogs\xc3\xa5 ha et indiskprodusert kryogenisk trinn.'